Tässä Jerusalem uutiset ja Pekka Sartola.
Hyvää joulukuista lauantai-iltaa. Uutisaiheitamme tänään;
Pitkään takkuilleet hallitusneuvottelut -
ovat pääsemässä pahimpien kynnysten yli ja -
mahdollisuudet hallituksen pikaiseen muodostumiseen näyttävät hyviltä, -
kerrottiin Likudin toimiston tiedotteessa alkuviikolla.
Eniten kantoja kaskeen tuoneet kaksi äärioikeistolaista ja -
uskonnollista ryhmää, Itamar Ben Gvir ja Bezalel Smotrich -
saivat neuvoteltua itselleen, jos eivät aivan sitä, mitä olivat vaatineet, -
niin kuitenkin erittäin vaikutusvaltaiset ministerinsalkut.
Etenkin ääriuskonnollisen Smotrichin vaatimus puolustusministerin salkusta
herätti melkoista polemiikkia myös Yhdysvalloissa, -
jossa karsastettiin Smotrichin erittäin vähäistä sotilaallista kokemusta ja -
toisaalta myös hänen radikaaleja vaatimuksiaan -
Länsirannan asutuskeskusten laillista- mista kuuluviksi juutalaisvaltioon.
Se olisi, USA:n hallinnon mukaan, estänyt täysin -
Joe Bidenin hallinnon kaavaileman kahden valtion mallin ja -
olisi todennäköisesti vaikeuttanut myös Yhdysvaltojen Israelille antamaan -
sotilaallisen ja taloudellisen avun saantiin.
Toinen ääriradikaali, eli Itamar Ben Gvir, sai lopulta hänkin haluamansa -
ja nimitetään Israelin turvallisuusministerin tehtävään, -
eli erittäin merkittävään positioon -
vastuu alueenaan koko Israelin kansallinen turvallisuus.
Hallitusneuvottelut, etenkin ultrakonservatiivisen -
Itamar Ben Gvirin puolueen kanssa vauhdittuivat merkittävästi, -
kun kaksi autopommia räjähti Jerusalemin keskustassa, -
sillä Ben Gvir oli vaatinut juuriturval- lisuudesta vastaavaa ministeriötä.
Pommit asetti paikoilleen järjestäytyneeseen terrorismiin -
suuntautunut ryhmä, joka saa näin vastineeksi iskuistaan vastaansa -
Israelin armeijan ja rajapoliisin entistä tiukemmat otteet -
ja valtuudet estää vastaavia tapahtumia laajennetuin voimavaroin,
koskien myös aseenkäyttöä.
Mainitut pommi-iskut tapahtuivat aivan Jerusalemin keskustassa -
ja ne räjäytettiin lähes samanaikaisesti -
mitä ilmeisimmin kauko-ohjatusti kännykän avulla.
Yksikään ryhmä ei ole vielä ilmoittautunut teon tekijäksi, -
mutta PFLP, eli Palestiinan Vapautuksen kansanrintama -
on aikaisemmin ollut hyvin aktiivinen tällaisten pommien valmistamisessa.
Kuluvan vuoden aikana Israelin sisäinen poliisi ShinBet -
on tehnyt tyhjäksi yli kolmekymmentä pommi-iskua ja -
estänyt yli kymmenkertaisen määrän salamurha- ja ampumistapauksia.
Itamar Ben Gvirin mukaan, kun hänen ministeriönsä aloittaa toimintansa, -
määrärahat ja tuki tulevat kasvamaan yhä laajemmalle -
terrorismin toiminnan ennalta ehkäisemiseksi.
Kahdessa Balkanin islamilaisessa maassa, Kosovossa ja Albaniassa, -
on alettu palauttamaan maiden entisten juutalaisen kulttuurin -
yhteisökeskuksia ja synagogia, kosher kauppoja ja museoita.
Kummallakin maalla on ollut vuosi- satoja vanha juutalainen kulttuuri, -
joka katkesi toisen maailmansodan ja natsivallan aikana -
useaksi kymmeneksi vuodeksi.
Tuohon aikaan tuhottuja juutalaisia hautausmaita on myös aloitettu -
entisöimään maiden hallitusten myötävaikutuksella.
Erityisen huomattavaa on se, -
vaikka juutalaisyhteisöt ovat kummassakin maassa hyvin pieniä, -
että selvää elpymistä tapahtuu eikä uskonnollisten näkemysten erot -
ole haittaamassa positiivista kehitystä.
Kosovo oli ensimmäinen muslimivaltio, -
joka avasi suurlähetystön Jerusalemiin kaksi vuotta sitten, -
virallistaen samalla diplomaattisuhteet Israelin kanssa.
Naapurissa, muslimienemmistöisessä Albaniassa, suunnitellaan -
Vloran satamakaupunkiin maan juutalaisen museon rakentamista, -
joka olisi lajissaan koko Balkanin alueen suurin.
Virallista päätöstä odotetaan ensi kuussa, -
ja projektin on määrä valmistua 1-3 vuoden kuluttua.
Albania on ollut uskontojen välisen hyväksynnän malli juutalaisille -
läpi historian. Juutalaisten jatkuva läsnäolo alueella juontaa juurensa -
ainakin kolmannelta vuosisadalta, mistä todistavat 1700 vuotta vanhat -
synagogan rauniot Sarandan satamakaupungissa.
Katolisen inkvisition aikana juutalaiset etsivät turvaa juuri Vlorassa, -
joka on nykyään Albanian kolmanneksi väkirikkain kaupunki.
Holokaustin aikana Albania vastusti natseja ja -
pelasti kaikki 300 juutalaistaan sekä kolmetuhatta muuta pakolaista.
Vaikka Israel tarjoaa runsaasti humanitaarista apua ja -
ilmaisee solidaarisuutta Ukrainalle, -
se on noudattanut tiukkaa politiikkaa olla antamatta sille sotilaallista apua,
mukaan lukien järjestelmät, jotka voisivat auttaa sitä tuhoamaan -
Venäjän ohjus- ja drone-iskuja.
Israelin viranomaiset mainitsevat säännöllisesti -
heille tärkeän strategisen tarpeen säilyttää toimintavapaus Syyriassa, -
jonka ilmatila on suurelta osin Venäjän hallinnassa.
Israel tarvitsee Syyrian ilmatilan osana pyrkimyksiä -
estää Iranin juurtuminen sen ovelle.
Mutta lokakuun lopusta lähtien Israel on aktiivisesti nostanut esiin -
kysymyksen Iranin drone-siirroista Venäjälle ja mahdollisesta -
ballististen ohjusten siirrosta Moskovaan liittolaistensa kanssa, -
pyrkiessään lisäämään kansainvälistä painetta Teherania kohtaan.
Iranin drone-tekniikka on peräisin USA:n ja Israelin -
yhteistyönä kehittämästä isokokoisesta vakoilulennokista,
tyyppiä RQ-Sentinel, jonka kiinalaiset hakkerit saivat ohjattua -
ehjänä alas Iraniin 11 yksitoista vuotta sitten.
Israel on toimittanut tiedustelutietoa kymmenille länsimaille ja Natolle -
myös Iranin asesiirroista Moskovaan -
tukemaan sen sotaa Ukrainaa vastaan, -
ja on lobannut liittolaisia painostamaan Teherania -
luopumaan keskimatkan ballististen ohjusten siirroista -
Venäjän Ukrainan sodan rintamille.
Pysyttelemme vielä Iranissa ja sen sotilaallisissa hankkeissa.
Yhdysvaltalaislähteiden mukaan Iranin kerrotaan kehittäneen -
suuria risteilyohjuksia, jotka voisivat mahdollisesti kyetä kantamaan -
myös ydintaistelukärjen.
Sanomalehti The New York Times raportoi viime viikolla, -
jo virallistenkin lähteiden kautta tulleen tiedon, -
että Iran on aloittanut uraanin rikastamisen kohti aseluokkaa ja -
sillä saattaisi olla jo pommin valmista- miseen tarvittava tekniikka hallussaan.
Kun tähän lisätään samaan aikaan tullut ilmoitus -
uusien ydinkärki- risteilyohjusten valmistamisesta, -
on Israelin tulevalla hallituksella suuria sotilaallisia haasteita edessään.
Samalla nousee esille vaikea kysymys, miten suhtautua nyt Venäjään, -
joka on toimittanut Iranille sekä ohjus- että mahdollisesti myös -
ydinteknologiaa, mutta jota suhdetta ei Israelissa haluta kyseenalaistaa.
Pohjoisessa Israelissa sijaitsevan Akkon kaupungin pormestari -
Shimon Lankri varoittaa, että saatamme olla -
juutalaisten ja arabien välisen sisällissodan partaalla.
Hän puhui asiasta viime viikonvaihteessa pidetyssä -
turvallisuus-, hallinto- ja ratkaisufoorumin hätäkokouksessa.
"On vain hetki ennen kuin joudumme sisällissotaan, ja sanon tämän todella -
sen jälkeen, kun olin kaikkien viime toukokuun tapahtumien todistaja -
Operaatio Muurinvartijaan liittyvissä tapahtumissa", hän sanoi puheessaan.
Lankrin mukaan juuri ne toukokuiset tapahtumat olivat avausmerkki -
tulevia tapahtumia varten. "Jos joku ei ole vielä tätä ymmärtänyt,
olemme Israelin valtion sisällissodan partaalla.
Me emme ole sodassa Heredim maallisia juutalaisia vastaan, -
vaan pikemminkin arabi-juutalaisia vastaan.
Tämä on seuraava sisällissota. Tämä tulee tapahtumaan meille pian."
Pormestari Lankri vaati hallinnon palauttamista Negeviin ja Galileaan -
sanoen; "Meidän täytyy tehdä asioita, -
joita emme ole tehneet tähän päivään asti. Hylkäsimme ne alueet -
ja niiden palauttaminen on meidän käsissämme".
Samaan väitteeseen yhtyi myös Israelin armeijan kenraali, -
jonka mukaan suurin uhka israelilaiselle yhteiskunnalle -
on uhka sisältä. Uhka asukkaiden henkilökohtaiselle turvallisuudelle.
Israelilainen kirjailija ja heprealaisen yliopiston professori Juval Noah Harari
sanoi CNN uutiskanavalle antamassaan haastattelussa, -
että suurin osa Israelin yleisöstä haluaa kolmea ihmisluokkaa.
Hänen mukaansa useimmat israelilaiset ovat luopuneet -
uskosta kahden valtion ratkaisuun, ja siirtyneet -
implisiittiseen uskomukseen kolmen luokan ratkaisusta.
Hararin teorian mukaan meillä on vain yksi maa, -
Jordan-joen ja Välimeren välissä, ja siellä asuu kolme luokkaa ihmisiä.
Juutalaiset, joilla on kaikki oikeudet;
joillakin arabeilla on joitain oikeuksia; -
ja toisia arabeja, joilla on hyvin vähän tai ei ollenkaan oikeuksia.
Hänen mukaansa tämä on yhä enemmän myös joidenkin, -
jopa hallituksessa olevien ihmisten toive tai ajattelutapa.
Hän viittaa viimeisimpien Israelin vaalien tuloksiin, -
joissa Likudin, Shasin, Yhdistyneen Tooran juutalaisuuden -
ja Uskonnollisen sionistipuolueen yhdistetty koalitio -
näkisi yhden Israelin historian uskonnollisimmista -
oikeistolaisista hallituksista.
Näin Jerusalem uutiset tällä kertaa.
Muistahan rukoilla rauhaa tuolle kaupungille, maalle ja koko Lähi-itään,
nyt erityisesti myös Ukrainan kansalle.
Uutistoimitus toivottaa kaikille katsojilleen siunattua adventin aikaa.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7